OpenLLM-France/wikimedia huggingface dataset:
# Barranc del Xorquet

El Barranc des Xorquet és petit abric situat a la partida de Bijauca, terme de Tàrbena a la Marina Baixa. L'abric té 5 metres de llarg i 6 de profunditat. En l'indret, hi ha una representació d'art esquemàtic. Es tracta d'una figura de forma rectangular, amb els angles arrodonits, dins de la qual hi ha barres de diferent grossor.
Està inclòs en el conjunt d'Art rupestre de l'arc mediterrani de la península Ibèrica declarat Patrimoni de la Humanitat per la UNESCO en el 1998.

## Bibliografia

* Tàrbena, Prehistòria i Edat Antiga Toni Pont Sifre.
# Raquetbol

El raquetbol és un esport semblant a l'esquaix que es juga amb una raqueta i una pilota de goma buida en una pista coberta o a l'aire lliure.
El va inventar Joe Sobek l'any 1949 barrejant regles de l'esquaix i la pilota americana.
A diferència de la majoria dels esports de raqueta (com el tennis o el bàdminton), les parets, el terra, i el sostre de la pista es consideren com a zona vàlida de joc.
Normalment s'enfronten dos jugadors, tot i que hi ha variants que impliquen tres o quatre jugadors.
Els partits on hi ha dos jugadors s'anomenen individuals; quan hi ha tres jugadors en pista ho poden fer 2 contra 1 o jugant el que fa el servei contra els altres dos; i quan hi participen quatre jugadors s'anomenen dobles.
El raquetbol és un esport reconegut pel Comitè Olímpic Internacional, tot i que no forma part del programa dels Jocs Olímpics.

## Història

Joe Sobek és reconegut com a l'inventor del raquetbol, tot i que no va ser l'inventor del nom. Sobek, tennista professional i jugador de pilota americana, cercava un esport amb més ritme i més fàcil d'aprendre i jugar.
Va dissenyar la primera raqueta i va idear un conjunt de regles basades en les de l'esquaix i la pilota americana, anomenant l'esport com a "raquetes de paddle".
El febrer de 1952, Sobek va fundar la International Paddler's Racquets Association, i va establir les regles definitives.
Aquest nou esport va experimentar un creixement ràpid gràcies a la contínua promoció que en feia Sobek, i a l'ajuda de les més de 40.000 pistes de pilota americana existents als EUA.
El 1969 amb l'ajuda de Robert W. Kendler -president fundador de l'associació americana de pilota (U.S. Handball Association)- va fundar l'Associació Internacional de Raquetbol (IRA) agafant el nom ideat per Bob McInerny.

## Campionat del món

El Campionat del món de raquetbol es disputa cada dos anys des de 1981, amb un clar domini dels Estats Units.

## Campionat d'Europa

El Campionat d'Europa de raquetbol es disputa cada dos anys des de 1981.

## El raquetbol a Catalunya

El 10 de novembre de 2006 la selecció catalana de raquetbol, dependent de la Federació Catalana d'Esquaix i Raquetbol, fou reconeguda oficialment a nivell internacional, podent competir en els campionats europeus i mundials amb el nom de Catalunya. A aquest acord hi van arribar el president de la Federació catalana -Josep Maria Ripoll-, el president de l'European Racquetball Federation -Erik Meyer- i el president de l'International Racquetball Federation -Keith D. Calkins-.
La primera participació de la selecció catalana en un Campionat del Món va ser a Santo Domingo l'agost del 2006 com a membre provisional.
El desembre de 2006 es va disputar el 1r campionat de Catalunya.

## Vegeu també

* Federació Catalana d'Esquaix i Raquetbol
* Selecció catalana de raquetbol
* Campionat del món de raquetbol
* Campionat d'Europa de raquetbol

## Enllaços externs

* Federació internacional de raquetbol (anglès)
* Orígens del raquetbol (anglès)
Viccionari
# Leucanor

Leucanor fou un rei del Bòsfor Cimmeri.
Va succeir al seu germanastre Espàrtoc III. Arsacomes un enviat escita, va anar a recordar al rei les seves obligacions tributàries amb els escites. Mazea, germana del rei, i Arsacomes, es van enamorar, però l'enviat escita era d'origen humil i no fou acceptat. Mazea fou donada en matrimoni a Adimarc rei de Maquilene (Machylene). Loncates i Macentes, amics d'Arsacomes, van reunir un exèrcit per venjar l'ofensa i van matar a traïció Leucanor.
El va succeir el seu germanastre Eubiot
# Torrent de la Cansalada

El torrent de la Cansalada (anomenat així al Vallès Occidental) o torrent de la Font de la Cansalada (anomenat així al Bages) és un torrent del Vallès Occidental, que neix a la serra de l'Obac i desemboca a la riera de Mata-rodona.

## Referències

* ↑ «Torrent de la Cansalada». Gran Enciclopèdia Catalana. Barcelona: Grup Enciclopèdia Catalana.
* ↑ «Torrent de la Cansalada». Gran Enciclopèdia Catalana. Barcelona: Grup Enciclopèdia Catalana.
* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Verònica Benet

Verònica Benet Martínez és una Professora d'investigació ICREA del Departament de Ciències Polítiques i Socials de la Universitat Pompeu Fabra. Es va doctorar en Psicologia per la Universitat de Califòrnia – Davis i posteriorment va ser investigadora postdoctoral a la Universitat de Califòrnia – Berkeley, a l'Institute for Personality and Social Research. Ha estat professora a la Universitat de Michigan (1998-2002) i a la Universitat de Califòrnia – Riverside (2003-2010), on va fundar i dirigir el Laboratori sobre Cultura i Personalitat. Des de l'any 2010 és professora d'investigació ICREA a la Universitat Pompeu Fabra. La seva recerca se centra en la identitat multicultural i bicultural, en les interseccions entre cultura i personalitat i en els mètodes de recerca interculturals. Sobre aquestes qüestions té una àmplia producció de publicacions acadèmiques. La seva tasca ha merescut el reconeixement de l'Associació Americana de Psicologia, del Journal for Research in Personality i de la Society for Personality and Social Psychology, entre d'altres.

## Referències

* ↑ «Verònica Benet». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].

## Enllaços externs

* Portal de Producció científica de la UPF
# Batalla de Marj ar-Ràhit

Batalla de Marj ar-Ràhit té aquests significats:
* Batalla de Marj ar-Ràhit (634) durant la conquesta musulmana de Síria
* Batalla de Marj ar-Ràhit (684) durant la segona fitna
# Polítovka

Polítovka (en rus: Политовка) és un poble de la República de Komi, a Rússia, segons el cens del 2010 tenia un habitant.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Barranc del Triador

El Barranc del Triador és un barranc del terme municipal de Sort, a la comarca del Pallars Sobirà, dins del que fou l'antic terme de Llessui.
Es forma en el vessant nord-oriental de la Serra d'Altars, a llevant del Coll del Triador, des d'on davalla cap al nord-est resseguint tot el vessant oriental del Tossal de Pamano. S'aboca en el Barranc de Pamano just al costat sud-oest de la Borda de Móra.

## Enllaços externs

* El Barranc del Triador en el seu entorn, a l'Institut Cartogràfic de Catalunya
# Quint Nasidi

Quint Nasidi, tot i que algunes fonts l'anomenen Luci Nasidi, (en llatí Quintus Nasidius o Lucius Nasidius) va ser un militar romà al que Gneu Pompeu va enviar l'any 49 aC amb una flota de setze vaixells a Marsella per aixecar el setge de la ciutat, que estava assetjada per les forces de Juli Cèsar dirigides per Dècim Juni Brut Albí. No ho va aconseguir, i després de ser derrotat per Brut va fugir a l'Àfrica on després sembla que va rebre el comandament de la flota pompeiana.
Quan Cèsar va conquerir Àfrica, Nasidi sembla que va fugir a Hispània, on va seguir els alts i baixos del partit pompeià, però per un temps desapareix de la història. Ciceró parla d'un L. Visidius, un cavaller romà que hauria col·laborat en la denúncia de la conspiració de Catilina, i alguns creuen que podria ser aquest Nasidi.
L'any 35 aC apareix com un dels principals oficials de Sext Pompeu, dels que van desertar al camp de Marc Antoni quan van veure molt dèbil la causa se Sext. Fidel a Marc Antoni durant la guerra contra Octavi va dirigir una part de la flota derrotada a Patres l'any 31 aC per Marc Vipsani Agripa, una mica abans de la decisiva batalla d'Àccium.

## Referències

* ↑ Nasidius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1142
# Elena Ruiz Barril

Elena Ruiz Barril, (Rubí, Vallès Occidental, 29 d'octubre de 2004) és una jugadora de waterpolo catalana.
Formada al Club Natació Rubí, hi va debutar a la Divisió d'honor la temporada 2017-18. També disputà diverses edicions de la Copa de la Reina i es convertí en la màxima golejadora de la Divisió d'Honor la temporada 2020-21. La temporada 2022-23 fitxà pel Club Natació Sabadell, amb el qual guanya una Eurolliga de la LEN, una Lliga espanyola, una Copa de la Reina i una Copa Catalunya. La temporada següent fitxà pel Club Natació Sant Andreu, amb el qual guanyà la primera Copa de la Reina de l'entitat andreuenca i fou escollida MVP de la competició. Internacionalment amb la selecció espanyola amb setze anys, es proclamà campiona del Món en categoria júnior (2021). Amb la selecció absoluta, participà als Jocs Olímpics de Tokio 2020, on aconseguí la medalla d'argent. Entre d'altres reconeixements, ha rebut el premi a l'esportista femenina amb més projecció de l'any 2022, en el marc de la 25a Festa de l'Esport Català, organitzada pel diria Sport i la Unió de Federacions Esportives de Catalunya. Va formar part de l'equip espanyol de waterpolo a Paris 2024 que va guanyar la medalla d'or.

## Palmarès
### Clubs

* 1 Eurolliga femenina de la LEN (2022-23)
* 1 Lliga espanyola de waterpolo femenina (2022-23)
* 2 Copes espanyoles de waterpolo femenina (2023, 2024)
* 1 Copa Catalunya de waterpolo femenina (2022-23)

### Selecció espanyola

* 1 medalla d'or als Jocs Olímpics de Paris 2024
* 1 medalla d'argent als Jocs Olímpics d'Estiu Tokio 2020
* 1 medalla de bronze al Campionat del Món de waterpolo (2024)
* 5a lloc al Campionat del Món de waterpolo (2021)

## Referències

* ↑ Adalid, Guillem. «Elena Ruiz: 16 años y 4 Copas a sus espaldas» (en castellà). Waterpolista.com, 10-02-2021. [Consulta: 25 juliol 2021].
* ↑ Toste, Enrique. «Pilar Peña y Elena Ruiz, dos generaciones en la piscina» (en castellà). Marca, 24-07-2021. [Consulta: 25 juliol 2021].
* ↑ «El CN Sabadell ficha a Bea Ortiz, Paula Leiton y Elena Ruiz» (en castellà). Marca, 28-07-2022. [Consulta: 21 febrer 2023].
* ↑ «El CN Sant Andreu guanya la Copa de la Reina contra el Sabadell». betevé, 05-05-2024. [Consulta: 10 juny 2024].
* ↑ «Elena Ruiz, als Jocs Olímpics de Tòquio». RubiTV.cat, 09-07-2021. [Consulta: 25 juliol 2021].
* ↑ «Medalla de plata per a una selecció espanyola femenina de waterpolo farcida de catalanes (5-14)». Ara, 07-08-2021. [Consulta: 14 agost 2021].
* ↑ «La jove promesa del CN Rubí, Elena Ruiz, rep el premi a l'esportista amb més projecció». Tot Rubí, 26-05-2022. [Consulta: 20 febrer 2023].
* ↑ «El waterpolo femenino español ya tiene su oro olímpico» (en espanyol europeu), 10-08-2024. [Consulta: 29 agost 2024].

## Enllaços externs

* Fitxa d'Elena Ruiz - RFEN
# Tirà de la Patagònia

El tirà de la Patagònia (Colorhamphus parvirostris) és un ocell de la família dels tirànids (Tyrannidae) i única espècie del gènere Colorhamphus. Habita boscos de Nothofagus del centre de Xile. Per ambdues vessants dels Andes fins a la Terra del Foc.

## Referències

* ↑ «Tirà de la Patagònia». Cercaterm. TERMCAT, Centre de Terminologia. Rev. 15-1-2021 (català)
# Vilamolera

Vilamolera és un despoblat del terme de Sant Esteve de la Sarga, al Pallars Jussà, dins de la zona d'influència d'Estorm.
Estava situat al capdamunt de la muntanya que es dreça damunt d'Estorm (al seu nord-oest) i Moror (al seu nord), al límit amb el terme municipal amb Castell de Mur, antigament de Mur, a prop de la caseria de Miravet.
La seva antiga església parroquial és l'única cosa que n'ha perviscut: és l'ermita de Sant Salvador de la Serra, reconegut santuari de la contrada. A l'entorn de l'ermita es troben encara les restes d'un poblat amb, almenys, mitja dotzena de construccions en ruïnes. Els noms amb què es coneixen coincideixen amb els noms de les cases d'Estorm: el Batlle, l'Escolà, etc. Un xic més apartat al nord hi ha les restes del Corral de Carrió.
S'han trobat també a Vilamolera tombes antropomòrfiques excavades en blocs de pedra, corresponents a enterraments altmedievals.
L'accés a Vilamolera és per una pista rural en bon estat que puja des d'Estorm. Té una certa dificultat de trànsit en les èpoques de pluges, atès el desnivell que salva i el fet que és un camí de terra. Té alguns trams força aeris.

## Etimologia

Segons la versió popular, el nom ve de la indústria preeminent en aquest poble, mentre existí: la fabricació de moles per als molins, a causa de l'abundor en el lloc de la pedra necessària per a aquella activitat preindustrial. Una altra activitat, lligada amb l'anterior, era la fabricació de lloses de pedra per a la construcció.

## Bibliografia

* CASES I LOSCOS, Maria-Lluïsa. "Mare de Déu del Roser de Mont-rebei", a El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7
* COROMINES, Joan. Onomasticon Cataloniae. V. L-N. Barcelona: Curial Edicions Catalanes, 1996. ISBN 84-7256-844-X
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies; 8). ISBN 84-85180-25-9
* MADOZ, Pascual. Diccionario geográfico-estadístico-histórico de España y sus posesiones de Ultramar. Madrid: Establecimiento Literario-Tipográfico, 1845. Edició facsímil Articles sobre El Principat de Catalunya, Andorra i zona de parla catalana del Regne d'Aragó al <<Diccionario geográfico-estadístico-histórico de España y sus posesiones de Ultramar>> de Pascual Madoz. V. 1. Barcelona: Curial, 1985. ISBN 84-7256-256-5
* PAGÈS, M. "Sant Esteve de la Sarga". Dins El Pallars, la Ribargorça i la Llitera. Barcelona: Fundació Enciclopèdia Catalana, 1984 (Gran Geografia Comarcal de Catalunya, 12). ISBN 84-85194-47-0.

## Enllaços externs

* Institut Cartogràfic de Catalunya
# Beaussais-Vitré

Beaussais-Vitré és un municipi nou francès, creat l'1 de gener de 2013, situat al departament de Deux-Sèvres i a la regió de la Nova Aquitània. Al moment de la seua creació, tenia 996 habitants.
Aquest municipi nou sorgeix per la fusió dels antics municipis Beaussais i Vitré.

## Referències

* ↑ «Fusion des communes : l'arrêté préfectoral publié» (en francès). La nouvelle république, 06-12-2012.
# Barranc del Tramusser

El Barranc del Tramusser és un barranc construït amb la finalitat d'evitar inundacions degut a les fortes precipitacions en les comarques de la Ribera. Travessa els municipis d'Almussafes, Benifaió i Sollana.

## Referències

* ↑ «El barranco del Tramusser evitará durante 500 años las inundaciones». Las Provincias, 04-01-2012. [Consulta: 9 maig 2019].
* ↑ «Font d'informació».
# Quint Novi

Quint Novi (en llatí Quintus Novius) va viure cap a l'any 30 aC. Va ser un cèlebre escriptor romà contemporani de Luci Pomponi Bononiense. Formava part de la gens Nòvia, una gens romana d'origen plebeu.
Va escriure algunes obres que segons sembla feien referència al dictador Sul·la. Les comèdies de Novi són mencionades sovint per Noni Marcel i també per altres gramàtics. Algunes de les seves obres s'han conservat i són totes del gènere literari atel·lana, Atellanae Fabulae, molt populars, que tractaven temes humorístics i sense gaire connexió uns amb els altres però que tenien gran èxit entre els romans.

## Referències

* ↑ [https://quod.lib.umich.edu/m/moa/acl3129.0002.001/1222?page=root;rgn=pages;size=100;view=image;q1=NoviaSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1212. ]
# Leuconia joubini

Leuconia joubini és una espècie d'esponja calcària, marina i amb espícules formades per carbonat de calci. L'esponja pertany al gènere Leuconia i a la família Baeriidae. El nom científic de l'espècie va ser publicat per primera vegada el 1907 per Émile Topsent.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Leuconia joubini (Topsent, 1907). Accessed through: World Register of Marine Species at: http://marinespecies.org/aphia.php?p=taxdetails&id=174302 on 2021-03-01
# Tiranet orellut marbrenc

El tiranet orellut marbrenc (Pogonotriccus ophthalmicus) és un ocell de la família dels tirànids (Tyrannidae).

## Hàbitat i distribució

Habita els boscos de les muntanyes de Colòmbia i nord de Veneçuela, cap al sud, a través dels Andes del nord-oest i est de l'Equador i Perú fins l'oest de Bolívia.

## Referències

* ↑ «Tiranet orellut marbrenc». Cercaterm. TERMCAT, Centre de Terminologia. Rev. 20/06/2021(català)
# RFR

RFR té els següents significats:
* Rice Francis Ritchie, empresa d'enginyeria amb seu a París, a França
* Reichsforschungsrat, consell per a la recerca científica del Tercer Reich d'Alemanya
* Radio Free Roscoe, sèrie de televisió del Canadà
* Ones radiofòniques (del seu nom en anglès Radio Frequency Radiation), tipus de radiació electromagnètica utilitzada a la transmissió de ràdio
* Dret de tanteig (del seu nom en anglès Right of First Refusal), dret d'obligació a la preferència en una transacció financera
# Bartomeu Fullana Amengual "Perrussoi"

Bartomeu Fullana Amengual "Perrussoi". (Santa Maria del Camí, 1888 - Son Espanyol, Palma, 1983). Glosador.
Va fer de pagès i de jornaler, però al final de la seva vida treballà de carreter per a l'exèrcit. De la seva obre de glosador destacà la composició "Sa mort de na Catalina Vich Coll de Santa Eugènia". El glosat no du data, però la jove havia mort el 1912. Va glosar amb en Calafat dins Can Topa, a Santa Eugènia.
| « | S'Ajuda vostra voldria, que em donàssiu llum i guia per explicar en poesia sa terrible malaltia que tengué una fadrina, qui nomia Catalina. de vint-i-dos anys, qui com prou ha hagut penat d'aquest món s'ha despedida | » |
| — Bartomeu Fullana "Perrussoi" |||
El glosat acaba així:
| « | Si voleu sebre qui ha dictat sa mort d'aquesta fadrina és un de Santa Maria qui de sa seva sabiduria no usa ni en fa fantasia ni tampoc en fa mercat, i ara viu retirat a un racó de Can Andria | » |
| — Bartomeu Fullana "Perrussoi" |||

## Referències

* ↑ FULLANA AMENGUAL, Bartomeu. Sa mort de Catalina Vich Coll de Santa Eugènia. Palma: Impremta Rotger, s/d.
* ↑ MORRO, Mateu «Els glosadors de Santa Maria (III)». Coanegra, 01-02-1984, pàg. 14-15.
# Recopa d'Europa de futbol 1980-81

La Recopa d'Europa de futbol 1980-81 fou la vint-i-unena edició de la Recopa d'Europa de futbol. La final fou guanyada pel FC Dinamo Tbilisi davant del FC Carl Zeiss Jena.

## Ronda preliminar

| Equip 1 | Global | Equip 2 | Anada | Tornada |
| Celtic FC | 7-2 | Diósgyőri VTK Miskolc | 6-0 | 1-2 |
| Altay SK | 0-4 | SL Benfica | 0-0 | 0-4 |

## Primera ronda

| Equip 1 | Global | Equip 2 | Anada | Tornada |
| CF Castilla | 4-6 | West Ham United FC | 3-1 | 1-5(pr) |
| Celtic FC | 2-2(c) | Politehnica Timişoara | 2-1 | 0-1 |
| Hibernians FC | 1-4 | Waterford FC | 1-0 | 0-4 |
| Kastoria FC | 0-2 | FC Dinamo Tbilisi | 0-0 | 0-2 |
| Spora Luxemburg | 0-12 | Sparta Praga | 0-6 | 0-6 |
| PFC Slavia Sofia | 3-2 | Legia Varsòvia | 3-1 | 0-1 |
| Hvidovre IF | 3-0 | Fram | 1-0 | 2-0 |
| FC Ilves | 3-7 | Feyenoord Rotterdam | 1-3 | 2-4 |
| AS Roma | 3-4 | FC Carl Zeiss Jena | 3-0 | 0-4 |
| València CF | 5-3 | AS Monaco | 2-0 | 3-3 |
| FC Sion | 1-3 | Haugar Haugesund | 1-1 | 0-2 |
| Newport County FC | 4-0 | Crusaders FC | 4-0 | 0-0 |
| AC Omonia | 1-7 | K.S.V. Waterschei Thor | 1-3 | 0-4 |
| Fortuna Düsseldorf | 8-0 | SV Àustria Salzburg | 5-0 | 3-0 |
| Malmö FF | 1-0 | KF Partizani Tirana | 1-0 | 0-0 |
| NK Dinamo de Zagreb | 0-2 | SL Benfica | 0-0 | 0-2 |

## Segona ronda

| Equip 1 | Global | Equip 2 | Anada | Tornada |
| West Ham United FC | 4-1 | Politehnica Timişoara | 4-0 | 0-1 |
| Waterford FC | 0-5 | FC Dinamo Tbilisi | 0-1 | 0-4 |
| Sparta Praga | 2-3 | PFC Slavia Sofia | 2-0 | 0-3 |
| Hvidovre IF | 1-3 | Feyenoord Rotterdam | 1-2 | 0-1 |
| FC Carl Zeiss Jena | 3-2 | València CF | 3-1 | 0-1 |
| Haugar Haugesund | 0-6 | Newport County FC | 0-0 | 0-6 |
| K.S.V. Waterschei Thor | 0-1 | Fortuna Düsseldorf | 0-0 | 0-1 |
| Malmö FF | 1-2 | SL Benfica | 1-0 | 0-2 |

## Quarts de final

| Equip 1 | Global | Equip 2 | Anada | Tornada |
| West Ham United FC | 2-4 | FC Dinamo Tbilisi | 1-4 | 1-0 |
| PFC Slavia Sofia | 3-6 | Feyenoord Rotterdam | 3-2 | 0-4 |
| FC Carl Zeiss Jena | 3-2 | Newport County FC | 2-2 | 1-0 |
| Fortuna Düsseldorf | 2-3 | SL Benfica | 2-2 | 0-1 |

## Semifinals

| Equip 1 | Global | Equip 2 | Anada | Tornada |
| FC Dinamo Tbilisi | 3-2 | Feyenoord Rotterdam | 3-0 | 0-2 |
| FC Carl Zeiss Jena | 2-1 | SL Benfica | 2-0 | 0-1 |

## Final

Sis anys després, la final de la Recopa d'Europa de futbol tornà a enfrontar dos equips de l'Europa de l'est. 9000 espectadors van presenciar el triomf del Dinamo Tbilisi, que es convertí en el segon equip de l'antiga Unió Soviètica a guanyar una copa europea.
| FC Dinamo Tbilisi | 2–1 | FC Carl Zeiss Jena |
| Gutsàiev 67' Daraselia 86' | | Hoppe 63' |
* Guanyador de la Recopa d'Europa 1980-81
* Dinamo Tbilisi Primer títol

## Enllaços externs

* Detalls a la web de la UEFA
* RSSSF